Извештај о раду Председника и раду Општинског већа општине Гаџин Хан

За период од 01.јануара до 31.децембра 2018.године

I ОПШТИ ДЕО

Законом о локалној самоуправи („Службени гласник РС“, број 129/07,83/14, 101/16 и 47/18) утврђено је да су органи Општине : Скупштина општине , Председник, Општинско веће, Општинска управа, а да су извршни органи Општине : Председник и Општинско веће.

Напред наведеним Законом о локалној самоуправи и Статутом општине Гаџин Хан („Службени лист Града Ниша“, број 63/08,31/11, 46/12,36/13) утврђена је надлежност , састав, избор, Председника општине и Општинског већа, положај председника у Општинском већу , кворум за рад и одлучивање Општинског већа.

Одлуком о Општинском већу општине Гаџин Хан („Службени лист Града Ниша“, број 83/08, 79/2017 ) утврђена је организација, начин рада и одлучивања Општинског већа.

Општинско веће у складу са Законом , Статутом и Одлуком о Општинском већу;

1. Предлаже Статут, буџет и друге одлуке и акте које доноси Скупштина општине;
2. Непосредно извршава и стара се о извршавању одлука и других аката Скупштине општине;
3. Доноси одлуку о привременом финансирању у случају да Скупштина општине не донесе буџет пре почетка фискалне године;
4. Врши надзор над радом Општинске управе, поништава или укида акте Општинске управе који нису у сагласности са Законом, Статутом и другим општим актом или одлуком које доноси Скупштина општине;
5. Решава у управном поступку у другом степену о правима и обавезама грађана, предузећа и установа и других организација у управним стварима из надлежности Општине,
6. Стара се о извршењу поверених надлежности из оквира права и дужности Републике;
7. Поставља и разрешава начелника Општинске управе;
8. Образује стручна саветодавна радна теле за поједине послове из своје надлежности;
9. Информише јавност о свом раду;
10. Доноси пословник о раду на предлог председника општине;
11. Врши друге послове које утврди Скупштина општине

**Председник општине у складу са Законом и Статутом :**

 1.Представља и заступа општину,

 2.Предлаже начин разрешавања питања о којима одлучју је Скупштина општине;

 3.Наредбодавац је за извршење буџета;

 4.Оснива општинску службу за инспекцију и ревизију коришћења буџетских средстава;

 5.Даје сагласност на акте којима се утврђује број и структура запослених и других лица која се ангажују на остваривању програма или дела програма корисника буџета Општине;

 6.Одлучује о давању на коришћење , односно у закуп, као и отказу уговора о давању на коришћење, односно у закуп и стављању хипотеке на непокретности које користе органи Општине;

 7.Усмерава и усклађује рад Општинске управе;

 8.Доноси појединачне акте за које је овлашћен законом, статутом или одлуком Скупштине општине;

 9.Информише јавност о свом раду;

10.Подноси жалбу Уставном суду Републике Србије ако се појединачним актом или радњом државног органа или органа Општине онемогућава вршење надлежности Општине;

11.Образује стручна саветодавна радна тела за поједине послове из своје надлежности;

12.Врши и друге послове утврђене Законом, Статутом и другим актима Општине.

II ИЗВЕШТАЈ ПРЕДСЕДНИКА

У 2018.години сам са својим сарадницима радио на развоју општине, односно стварању услова за побољшање услова живота људи и привлачењу инвеститора. Покренуте су многе иницијативе, донето низ одлука и аката, организовани и изведени радови на инфраструктури, реализацији пројекта са међународним донаторима и ресорним министарствима.Уложени су додатни напори на подизању капацитета органа, установа и служби општине и поред огромних проблема и ограничења у структури и броју запослених, првенствено се мисли на немогућност запошљавања младих, стручних људи у Општинској управи.

И ове године смо као и ранијих година радили на :

-изради планске и пројектно техничке документације;

-изради стратешких докумената општине Гаџин Хан;

-реконструкцији и одржавању државних и локалних путева;

-реконструкцији и изградњи школских објеката;

-креирању нових радних места у сарадњи са НСЗ и другим заинтересованим инвеститорима;

-побољшавању доходовних активности регистрованих пољопривредних газдинстава ;

-стварању бољих услова живота социјално угрожених група становништва;

-редовном функционисању органа, служби , установа и јавног предузећа;

Најзначајније инвестиције које су реализоване или се налазе у реализацији у 2018.години а везане су за јавну инфраструктуру односе се на интензивирање радова на Спортско-школској хали у Гаџином Хану, чији је рок за завршетак радова 20.март 2019.године. Са министарством државне управе и локалне самоуправе дана 19.априла 2018.године потписали смо Уговор о коришћењу средстава из буџетског фонда за програм локалне самоуправе, где су нам одобрена средства у износу од 11.500.000,00 динара. Након поновљеног поступка јавне набавке, потписан је Уговор о извођењу радова крајем године, тако да се извођење истих очекује када то временске прилике дозволе.

Са кабинетом министарке без портфеља Славицом Ђукић Дејановић , реализован је пројекат Енергетске ефикасности предшколске установе „Прва радост “ Гаџин Хан, којим је замењена целокупна спољашња столарија и урађена фасада. Вредност пројекта је била преко 4.500.000,00 динара, а учешће општине 20%.

Са Министарством привреде, потписан је Уговор и отпочели су радови на изградњи школске сале у Заплањској Топоници, чија је вредност преко 30.000.000,00 динара.

Са Министарством рударства и енергетике, потписан је Уговор о адаптацији и енергетској санацији половне зграде у Гаџином Хау, вредност пројекта је око 7.000.000,00 динара, учешће министарства 70% , а извеђење радова се након спровођења поступка јавне набавке очекује у овој години.

Са Канцеларијом за управљање јавним улагањима уговорен је пројекат „Реконструкција школе у Доњем Душнику“, спроведен је поступак јавне набавке и потписан Уговор са извођачем радова. Почетак реконструкције се очекује оног тренутка када временске прилике то дозволе , вредност радова је око 43.000.000,00 динара.

Са Екуменском хуманитарном организацијом реализован је пројекат “Побољшање услова живота Рома и Ромкиња и других маргинализованих група, превенција илегалних миграција и подстицање реинтеграције повратника у Србију“, где је општина Гаџин хан издвојила 3.000.000,00 динара.

У области запошљавања са Националном службом за запошљавање реализован је пројекат о активним мерама запошљавања , где је општина за учешће издвојила 3.000.000,00 динара.

У области путне инфраструктуре , завршени су радови на реконструкцији локалног пута Дуга Пољана –Ћелије, који су финансирани из средстава ЈП „Путеви Србије“ у износу од око 50.000.000,00 динара, као и пресвлачење деонице државног пута II А реда 224 кроз Доњи Душник у дужини од 900 метара.

У 2018.години, настављена је активна промоција задругарства , са кабинетом министра без портфеља Миланом Кркобабићем, потписан је Уговор о финансирању набавке опреме за пчеларску задругу „Заплањска матица“ Тасковићи у вредности од 7.307.000,00 динара.

Управа за сарадњу са црквама и верским заједницама обезбедила је Нишкој Епархији средства у износу од 1.200.000,00 динара за почетак радова на изградњи цркве у Гаџином Хану.

Као командант штаба за ванредне ситуације председавао сам седницама штаба , којих је било укупно 5. У 2018.години није било већих елементарних непогода на подручју општине Гаџин Хан.

 Општина Гаџин Хан по први пут израдила Процену угрожености од елементарних непогода и других несрећа за територију општине Гаџин Хан.

Општина Гаџин Хан је активно конкурисала и на друге пројекте, чија се реализација очекује у 2019.години, попут УНДП-а, Канцеларије за управљање јавним улагањима и други.

III РАД ОПШТИНСКОГ ВЕЋА

Општинско веће општине Гаџин Хан у 2018.години одржало је 39 седница, на којима је разматрало 266 тачака , од тога :

1. Предлога Одлука и решења за Скупштину општине 78
2. Одлука Већа 25
3. Решења Већа 79
4. Закључак Већа 79
5. Правилници 5

Најзначајнији предлози Одлука и Решења који су прослеђени Скупштини општине на усвајање, односе се хронолошки на следеће предлоге:

 -Предлог Програма мере подршке за спровођење пољопривредне политике и политике руралног развоја општине Гаџин Хан за 2018.годину;

 -Предлог Одлуке Оперативног плана одбране од поплава на територији општине Гаџин Хан за 2018.годину;

 -Предлог Одлуке о допуни Одлуке о правима у социјалној заштити општине Гаџин Хан;

 -Предлог Одлуке о усвајању Извештаја о раду Штаба за ванредне ситуације за 2017.годину;

 -Предлог Одлуке о усвајању Плана рада Штаба за ванредне ситуације за 2018.годину;

 -Предлог Одлуке о завршном рачуну буџета општине Гаџин Хан за 2017.годину;

 -Предлог измене Кадровског плана Општинске управе општине Гаџин Хан;

 -Предлог Одлуке о измени и допуни Одлуке о финансијској подршци породици;

 -Предлог Одлуке о првом ребалансу буџета општине Гаџин Хан за 2018.годину;

 -Предлог Одлуке о максималном броју запослених на неодређено време у општини Гаџин Хан за 2018. годину;

 -Предлог Решења о давању сагласности на Извештај о раду ЈП „Дирекција за изградњу и комуналне делатности општине Гаџин Хан “за 2017.годину, као и Решења која се односе на коришћење буџетске помоћи – субвенција по више основа;

 -Предлог Одлуке о додели Октобарске награде;

 -Предлог Решења о именовању директора ЈП „Дирекција за изградњу и комуналне делатности општине Гаџин Хан“;

 -Предлог Одлуке о висини стопе пореза на имовину у општини Гаџин Хан;

 -Предлог Одлуке о утврђивању просечних цена квадратног метра одговарајућих непокретности за утврђивање пореза на имовину за 2018.годину на територији општине Гаџин Хан ;

 -Предлог Одлуке о буџету општине Гаџин Хан за 2019.годину;

 -Предлози Решења о усвајању Извештаја о извршењу Одлуке о буџету општине Гаџин Хан за

 -период 01.01.2016 до 31.12.2017 године , за

 -период 01.01.2017 до 30.06.2018.године и за

 -период 01.01.2017.године до 30.09.2018 године.

 -Предлог Решења о давању сагласности на Програм пословања за 2019.годину ЈП „Дирекција за изградњу и комуналне делатности општине Гаџин Хан“;

Најзначајније Одлуке, Решења , Правилници и Закључци које је донело Општинско веће у 2018.години из своје надлежности хронолошки јесу :

 -Правилник о одобравању и финансирању програма којима се задовољавају потребе и интереси грађана у области спорта у општини Гаџин Хан;

 -Правилник о категоризацији спортских организација;

 -Закључак о закључивању Споразума о сарадњи и Уговора о додели новчаних средстава општине Гаџин Хан са Екуменском хуманитарном организацијом из Новог Сада;

 -Решење о формирању Комисије за процену штете од елементарних непогода на подручју општине гаџин Хан за 2018.годну;

 -Предлог програма коришћења средстава буџетског фонда за заштиту животне средине општине Гаџин Хан за 2018.годину;

 -Решење о одобрењу годишњег програма којим се задовољавају потребе грађана у области спорта;

 -Програм коришћења средстава буџетског фонда за заштиту животне средине;

 -Програм заштите , уређења и коришћења пољопривредног земљишта за територију општине Гаџин Хан;

 -Одлука о регресу за репродуктивни материјал (вештачко осемењивање) на територији општине Гаџин Хан;

 -Одлука о инвестицијама у физичку имовину пољопривредних газдинстава на територији општине Гаџин Хан за 2018.годину;

 -Закључак о закључивању споразума о уруђењу међусобних права и обавеза у реализацији програма и мера активне политике запошљавања за 2018. годину са НСЗ филијала Ниш;

 -Периодични Извештаји о реализацији Годишњих и посебних програма ФК „Гркиња“, ФК „Марина Кутина“, ФК „Елид“, ФК „Заплањац“ , ПД „Трем“1810;

 -Измена и допуна Програма мера подршке за спровођење пољопривредне политике и политике руралног развоја општине Гаџин Хан за 2018.годину;

 -Одлука о усвајању годишњег програма коришћења средстава за унапређење безбедности саобраћаја општине Гаџин Хан за 2018.годину;

 -Извештаји Комисије за процену штете од елементарних непогода за 2018.годину на подручју општине Гаџин Хан,

 -Правилник о изменама и допунама Правилника о организацији и систематизацији радних места у Општинској управи и Општинском правобранилаштву општине Гаџин Хан;

 -Јавни позив за финансирање годишњих и посебних програма у области спорта на територији општине Гаџин Хан за 2019.годину;

 -Већи број Решења о употреби текуће и сталне буџетске резерве;

 -Већи број Решења о отварању апропријација како на приходној, тако и на расходној страни буџета;

Рад Општинског већа одвијао се у оквирима своје надлежности, на седницама , уз ангажовање свих чланова Општинског већа:

Општинско веће је у вршењу послова из своје надлежности остваривало сталну сарадњу са Скупштином општине, Председником Општине, Општинском управом и другим органима, организацијама, јавним предузећима и установама општине Гаџин Хан, Републике Србије и међународним институцијама и организацијама.

 Председник општине

 и председник

 Општинског већа

 Саша Ђорђевић